Kitab kuning

Kitab kuning, dalam pendidikan agama Islam, merujuk kepada buku-buku tradisional yang mengandungi mata pelajaran pengajian Islam (diraasah al-islamiyyah) yang diajarkan di sekolah pondok atau pesantren, bermula dari akidah, fiqah, akhlak, tatabahasa Arab (nahu dan saraf), hadis, tafsir, ilmu-ilmu al-Quran termasuklah ilmu kemasyarakatan (muamalah) dan pentadbiran Islam (siasah). Kitab ini dikenali juga sebagai kitab gondol kerana ia mengandungi tulisan Arab tanpa baris. Kemahiran dalam tatabahasa Arab (nahu dan saraf) diperlukan bagi membolehkan kitab kuning dibaca. Pengajian menggunakan kitab ini juga menjadi faktor mendalami ilmu tatabahasa Arab.

 Dalam karya lain 
Ahli antropologi Clifford Geertz dari Amerika Syarikat dalam bukunya yang berjudul Abangan, Santri, Priyayi Dalam Masyarakat JawaGeertz, Clifford. Abangan, Santri, Priyayi Dalam Masyarakat Jawa (The Religion of Java), Pent. Aswab Mahasin, Pustaka Jaya, Cet. Ketiga, 1989. ISBN 977-419-068-3. Diakses 7 Oktober 2010 memasukkan sedikit cerita mengenai kitab kuning. Selain itu, buku karangan penyelidik Belanda, Martin van Bruinessen yang berjudul Kitab Kuning, Pesantren, dan Tarekat,Bruinessen, Martin van. Kitab kuning, pesantren dan tarekat: tradisi-tradisi Islam di Indonesia, Mizan, Cet. 1, Bandung, 1995. ISBN 979-433-061-2. Diakses 7 Oktober 2010 membahaskan sejarah kitab kuning dan pendidikan Islam tradisional di Indonesia.

 Rujukan 

Kategori:Sekolah pondok